http://ejournal.stainkepri.ac.id/index.php/perada
Perada: Jurnal Studi Islam Kawasan Melayu

## P-ISSN 2656-7202 E-ISSN 2655-6626
Volume 2 Nomor 1, Januari-Juni 2019 DOI: 10.35961/perada.v2i1.27

## KESAN HADIS MAUDHU’ DALAM AMALAN UMAT ISLAM
Siti Marpuah
Pensyarah Jabatan Pengajian Islam, Pusat Pengajian Umum dan Kokurikulum Universiti Tun Hussein Onn Malaysia marpuah@uthm.edu.my
Farah Darwisyah Binti Ahmad Zamree Pelajar Pengajian Islam, Universiti Tun Hussein Onn Malaysia

## ABSTRAK
Hadis Maudhu’ adalah sesuatu yang disandarkan kepada Nabi Muhammad s.a.w samaada perbuatannya, perkataannya, taqrirnya, sifat akhlaqnya atau sifat semulajadinya, secara rekaan atau dusta semata-mata. Di  dalam  penggunaan  masyarakat  Islam  di  negara  kita,  hadis  maudhu’  disebut  juga  dengan  nama  hadis palsu.  Kajian  ini  bertujuan  untuk  melihat  apakah  faktor  kemunculan  hadis  maudhu’  serta  kesannya terhadap amalan beribadah umat Islam sekarang ini. Kajian ini merupakan kajian kualitatif melalui temu bual  serta  pengumpulan  dokumen  berupa  kitab-kitab  hadis.  Hasil  kajian  menunjukkan  bahawa  faktor kemunculan  hadis  maudu’  adalah  adanya  musuh  Islam  yang  ingin  merosakkan  hadis  yang  betul,  sikap fanatik  terhadap  kumpulan,  sikap  ambil  mudah  dalam  meriwayatkan  hadith, sikap  kepentingan  diri  dan mencari  kemasyhuran orang ramai, Kejahilan tentang ajaran Islam  yang sebenar. Kesan hadis  maudhu’ merosakkan akidah umat Islam, Merosakkan amalan syariah umat Islam, Merosakkan akhlak umat Islam, Merosakkan pendirian umat Islam, Mengabaikan hadith sahih. Untuk itu pengkaji mencadangkan supaya umat Islam  lebih berhati-hati  dalam  memahami sesuatu hadis serta  mengamalkannya,  kerana ditakutkan ianya merupakan hadis maudu’ atau hadis palsu.
ABSTRACT:  Hadith  Maudhu' 'is  something  that  is  attributed  to  Prophet  Muhammad  s.a.w  whether  it  is his  actions,  his  words,  his  taqrir,  his  morality  or  his  natural  state,  falsely  or  simply.  In  the  use  of  the Muslim community in our country, the hadith maudhu 'is also called a false hadith. The purpose of this study  is  to  see  what  is  the  origin  of  the  hadith  of  maudhu  'and  its  effect  on  the  worship  practices  of Muslims today. This study is a qualitative study through interviews and document collection in the form of hadith books. The results show that the factor of the emergence of the maudu hadith 'is the presence of the  Muslim  enemy  who  wants  to  destroy  the  hadith,  the  fanatical  attitude  towards  the  group,  the  easy attitude towards narrating the hadith, the attitude of the self and seeking public fame, ignorance of the true teachings of Islam. The effect of hadith maudhu 'is damaging to the faith of Muslims, it is damaging to the shariah practice of Muslims, it is damaging to the morals of Muslims, it is damaging to Muslims, it is disregarding  authentic  hadiths.  Therefore,  researchers  suggest  that  Muslims  should  be  more  careful  in understanding a hadith and practicing it, because it is feared that it is a maudu 'or false hadith.
http://ejournal.stainkepri.ac.id/index.php/perada
Keyword: Hadis Maudu’, Amalan, Dampak hadis.
PENDAHULUAN Hadis  ialah  sumber  hukum  Islam yang  menjadi  menjadi  rujukan  bagi memahami  ajaran  Islam  setelah  Al-quran. Kewujudannya  semasa  hidup  Nabi Muhammad  s.a.w.  sebagai  tafsir  dari  Al- Quran.  Kerana  hadis  memiliki  erti penting,  ianya  pun  banyak  dibuat  palsu sehingga  dikenal  juga  dengan  hadis  palsu. Istilah  Hadis  Maudhu’  adalah  berasal daripada  dua  perkataan  di  dalam  bahasa Arab  iaitu  perkataan  al-Hadis  dan perkataan  al-Maudhu’.  Al-Hadis  dari  segi bahasa  mempunyai  beberapa  pengertian seperti  al-hadis  dengan  erti  baharu  (al- jadid)  dan  al-hadis  dengan  erti  cerita  (al- khabar). 1 Dari sudut definisi  syara’, hadis memiliki  erti  setiap  apa  yang  dikaitkan kepada  Nabi  Muhammad  s.a.w,  sama  ada perkataan,  perbuatan,  taqrir,  sifat  akhlaq dan  sifat  semulajadi.  Pengertian  ini  sama dengan pengertian yang dibuat oleh ulama hadis  terhadap  al-Khabar  dan  al-Athar. 2 Sebahagian ulama hadis pula mendefinisikan al-Hadis sama erti dengan al-Sunnah.  Hal  ini  boleh  dilihat  dengan apa  yang  disebutkan  oleh  Ibnu  Hajar  al- Asqalani yang mengatakan keempat-empat perkataan  ini  membawa  maksud  yang sama  (walaupun  tidak  dipersepakati  oleh semua  ulama).  Walau  bagaimanapun,  ia menambah  dalam  pengertian  beliau, “sesuatu  yang  disandarkan  kepada  Nabi atau sahabat atau tabi’in.” 3
1 Ijaj  al-Khatib, Ushul  Al-Hadist  Ulumuhu Wa Mushtalahuhu (Beirut, 1981), h. 26-27. 2 Jamaluddin al-Qasimi, Qaqaid Al-Tahdist Min  Funun  Mushthalah  AlHadits  Beirut:  Dar  Al- Nafa’is, 1993) (Beirut: Dar al-Nafa’is, 1993), h.61. 3 Ahmad  bin  Hajar  al-Asqalani, Syarh Nukhbah Al-Fikar Fi Musthalah Ilm al-Atsar (Bairut: Dar al-Fikr), h.2.
Perkataan  al-Maudhu’  pula,  dari sudut  bahasa  berasal  daripada  perkataan wadha’a  –  yadha’u  –  wadh’an  wa maudhu’an – yang mengandungi beberapa pengertian antaranya telah menggugurkan, menghinakan, mengurangkan, melahirkan, merendahkan,  mencipta,  menanggalkan, menurunkan dan lain-lain lagi. Walaubagaimanapun,  erti  yang  paling sesuai untuk dipadankan dengan perkataan al-Hadis  bagi  menghasilkan  makna  yang dikehendaki di dalam perbincangan Hadis ialah  makna  ‘telah  mencipta’.  Oleh  itu Maudhu’  (di  atas  neraca  isim  maf’ul  – benda yang kena buat) akan membawa erti dicipta atau direka. Berdasarkan pengertian  al-Hadis  dan  al-Maudhu’  ini, dapatlah  dibuat  kesimpulan  bahawa definisi  Hadis  Maudhu’  adalah  sesuatu yang disandarkan kepada Nabi Muhammad  s.a.w  samaada  perbuatannya, perkataannya,  taqrirnya,  sifat  akhlaqnya atau sifat semulajadinya, secara rekaan atau dusta semata-mata. Di dalam penggunaan masyarakat  Islam  di  negara  kita,  hadis maudhu’  disebut  juga  dengan  nama  hadis palsu. Di  dalam  definisi  yang  lebih  tepat lagi  ulama  hadis  mendefinisikannya sebagai  apa-apa  yang  tidak  pernah  keluar daripada  Nabi  s.a.w  samaada  dalam bentuk  perkataan  atau  perbuatan  atau taqrir,  tetapi  disandarkan  kepada  Baginda s.a.w sama ada secara sengaja atau tersalah,
jahil atau memperdaya. Menurut pendakwah Islam, kategori hadis maudhu’ juga  ialah  dakwaan-dakwaan  sesetengah golongan  tariqat  bahawa  silsilah  tariqat mereka adalah daripada Nabi Muhammad s.a.w padahal perkara tersebut tidak dapat mereka  buktikan  walaupun  berdasarkan hadis-hadis  daif.  Maka,  ini  juga  boleh
digolongkan  sebagai  hadis  maudhu’.  Ini berdasarkan  definisi  hadis  maudhu’  yang lain  di  mana  setengah  ulama  hadis mendefinisikannya  sebagai  pembohongan yang dicipta dan disandarkan kepada Nabi Muhammad s.a.w. 4
Sejarah  dan  Faktor  Kewujudan  Hadis Maudhu’
Selepas  zaman  sahabat,  berlaku kelemahan  dalam  penelitian  hadis-hadis, tidak  seperti  di  zaman  sahabat.  Ini menyebabkan berlaku banyaknya periwayatan-periwayatan  dan  penyebaran hadis  yang  secara  tidak  langsung  telah turut menyebabkan berlakunya pendustaan terhadap Rasulullah. Ditambah  lagi  dengan  konflik  politik  di antara  umat  Islam  yang  semakin  hebat, telah  membuka  peluang  kepada  golongan tertentu  yang  cuba  mendekatkan  diri dengan  pemerintah  dengan  mencipta hadis.
Hal  lain  daripadanya,  kemasukan secara  ramai  penganut  agama-agama  lain ke dalam Islam, hasil daripada penyebaran dakwah  ke  pelusok  dunia,  secara  tidak langsung menjadi faktor kepada bermulanya penciptaan hadis-hadis maudhu’.  Tidak  dapat  dinafikan  terdapat sebahagian  daripada  mereka  memeluk Islam  kerana  benar-benar  ikhlas  dan tertarik  dengan  kebenaran  ajaran  Islam. Namun  begitu  terdapat  juga  segolongan daripada  mereka  yang  menganut  agama Islam  hanya  kerana  terpaksa  mengalah kepada kekuatan Islam pada masa itu. 5 Golongan  ini  sentiasa  menyimpan dendam  dan  dengki  terhadap  Islam  dan penganutnya  dan  sentiasa  menunggu
4 Mahmud al-Tahhan, Taisir Mushtalah Al- Hadist (Beirut:  Dar  Al-Quran  al-Karim,  1979); Fauzi  Deraman, Ulum  Al-Hadith (Selangor:  Open University Malaysia, 2009).
5 Muhammad  bin  Muhammad  Abu Syahbah, Al-Israiliyyat  Wa  al-Maudhuat  Fi  Kutub  al- Tafsir (Maktabah al-Sunnah, 1426), h.20.
peluang  yang  ada  bagi  merosakkan  dan menimbulkan  keraguan  di  dalam  hati orang  ramai  terhadap  Islam.  Antara peluang  yang  terbaik  ialah  semasa pemerintahan  Sayyidina  Uthman  bin Affan (w. 35H), hasil daripada sikap tolak ansur  dan  lemah-lembut  akhlaknya terhadap  orang  ramai,  golongan  ini  mula menaburkan  benih-benih  fitnah  yang pertama. Antara  individu  yang  memainkan peranan  ini  ialah  Abdullah  bin  Sabak, seorang  Yahudi  yang  mendakwa  telah memeluk  Islam.  Dengan  bertopengkan pembelaan dan kasih kepada Sayyidina Ali dan ahli Bait, beliau menjelajah ke segenap pelusuk  untuk  menabur  fitnah  kepada orang  ramai.  Beliau  mendakwa  Ali  (w. 40H)  yang  lebih  layak  menjadi  khalifah daripada  Uthman  bahkan  daripada  Abu Bakar  (w.  13H)  dan  Umar  (w.  23H), kerana  ianya  telah  diwasiatkan  oleh  Nabi s.a.w.  Lalu,  beliau  dipercayai  telah mencipta  satu  hadis  maudhu’  yang bermaksud: “Setiap Nabi itu ada penerima wasiatnya  dan  penerima  wasiatku  adalah Ali.”  Kemunculan  Ibnu  Sabak  ini dikatakan  berlaku  di  akhir  pemerintahan Uthman. 6
Walaubagaimanapun,  penyebaran hadis  maudhu’  pada  masa  ini  belum  lagi meluas  disebabkan  kewujudan  ramai  para sahabat-sahabat  utama  yang  mengetahui dengan  penuh  yakin  akan  kepalsuan sesuatu  hadis.  Sayyidina  Uthman  sebagai contohnya,  apabila  mengetahui  hadis maudhu’  yang  dicipta  oleh  Ibnu  Sabak, telah mengambil tindakan dengan menghalau  Ibnu  Sabak  dari  bumi Madinah.  Begitu  juga  dilakukan  oleh Sayyinia Ali selepas daripada itu.
Walaupun  begitu,  kumpulan  ini terus  mengambil  peluang  yang  ada, terutama  selepas  pembunuhan  Uthman.
6 Said  Ramadhan  al-Buti, Fiqh  Al-Sirah (Beirut: Dar al-Fikr, 1980), h. 369.
Munculnya  kumpulan-kumpulan  tertentu seperti  kumpulan  yang  kononnya  ingin menuntut  bela  di  atas  kematian  Uthman, kumpulan  yang  menyokong  Ali  mahupun kumpulan  yang  tidak  memihak  kepada mana-mana dua kumpulan ini, menyebabkan hadis-hadis yang menunjukkan kelebihan kumpulan masing-masing dicipta untuk mempengaruhi orang ramai. Dari  senarai  di  atas,  boleh  dikata beberapa hal yang menjadi pelbagai faktor kewujudan  hadis-hadis  maudhu’  yang diciptakan  oleh  pereka-pereka  hadis. 7 Salah satu sebabnya ialah musuh terhadap Islam.    Perkara  ini  banyak  dilakukan  oleh kumpulan  sesat  di  luar  sana  yang  tewas dengan kekuasaan Islam. Mereka memalsukan  hadis  dengan  tujuan  mahu menyesatkan umat Islam dari segi hati dan pemikiran  mereka.  Golongan  ini  adalah ahli  Zindiq,  Yahudi,  Majusi  dan  Nasrani golongan  ini  menampakkan  keislamannya dan  menyembunyikan  kekafirannya.  Ini berdasarkan  kepada  peristiwa  Abdullah bin  Sabak  yang  cuba  untuk  memecah belahkan  umat  Islam.  Oleh  sebab  zaman tersebut  masih  ramai  lagi  sahabat-sahabat ulama yang masih hidup. Mereka ini tidak mampu  menghancurkan  Islam  secara terbuka lalu mereka memilih cara yang keji ini. Seterusnya  ialah  mempunyai  sikap fanatik terhadap kumpulan. Sikap ini mula timbul  hasil  dari  perpecahan  umat  Islam kepada  kumpulan-kumpulan  tertentu dalam politik, aqidah,feqah dan sebagainya.  Selepas  itu  perpecahan  umat Islam  semakin  merebak  pula  kepada perpecahan  dalam  perkara-perkara  yang berkaitan  aqidah.  Hasil  daripada  inilah munculnya  hadis-hadis  maudhu’  yang
7 LIhat  selengkapnya  Abdul  Wahhab Fayyid, Al-Dakhiil  Fi  Tafsir  al-Qur’an. (Kairo: Matba’ah al-Hadirah al-Alarabiyah, 1980); Syahbah, Israilliyat, vol.4 h. 89-92.
menyebutkan kelebihan tentang kumpulan masing-masing.
Terutama fahaman kumpulan-kumpulan politik setelah berlaku fitnah dan kemunculan kumpulan politik  seperti  Khawarij  dan  Syiah.  Setiap kumpulan  menciptakan  hadis  masing- masing bagi menyokong fahaman mereka. 8 Justeru itu, faktor lain adalah sikap ambil  mudah  dalam  meriwayatkan  hadis. Menjadi permasalahan di sini apabila hadis yang  disampaikan  tidak  diperhatikan terlebih  dahulu  statusnya  samaada  ia benar-benar menurut penilaian para hadis atau sekadar perkataan yang bersandarkan secara  dusta  keatas  nama  kemuliaan baginda SAW. Hal ini disebabkan mereka ini  sudah  lanjut  usia  serta  kurang  dalam mendalami  pembelajaran  hadis.  Oleh  itu, mereka  haruslah  sedar  diri  dan  lebih terbuka ketika dikritik   yang paling besar supaya  hal  ini  tidak  berterusan  dan menjadi  sebahagian  yang  rosak  dalam kalangan islam.
Di  samping  itu,  hadis  maudhu’ berpunca  dari sikap  kepentingan  diri  dan mencari  kemasyhuran  orang  ramai.
Mencari  kepentingan  dunia,  seperti mengambil hati pemimpin, dan mendapatkan  kedudukan  yang  istimewa pada hati pemerintah. Golongan– golongan  ini  sebahagian  mereka  adalah terdiri  daripada  pencerita  yang  cetek  ilmu pengetahuan,  kekurangan  akal  dan  agama sedangkan  ketiga-ketiga  perkara  ini menjadi asas kepada seseorang yang ingin menyampaikan  ajaran  yang  berkaitan dengan  agama  Islam.  Mereka  tidak memikirkan tujuan lain melainkan mahukan  orang  ramai  berhimpun  dalam majlis-majlis  mereka.  Di  situlah  mereka mula  mencipta  apa  sahaja  hadis  yang boleh  meninggalkan  kesan  kepada  orang ramai.  Mereka  tidak  mengangap  apa  yang mereka lakukan adalah suatu
8 Fayyid, vol.2 h.13.
pembohongan  dan  dosa  terhadap  Nabi S.A.W. 9 Tambahan  lagi,  Kejahilan  tentang ajaran  Islam  yang  sebenar  dengan mencipta  hadis-hadis  maudhu’.  Mereka mengemukakan  hadis-hadis  pelik  yang tidak  ada  pada  syeikh-  syeikh  hadis  lalu mereka  memalingkan  sanad  hadis  supaya ia kelihatan berbeza lalu ia dapat menarik minat orang untuk mendengarnya. Tujuan yang  dinyatakan  untuk  mendekatkan  diri kepada  Allah  SWT  akan  tetapi  mereka mencipta  hadis-hadis  yang  menakutkan dari  melakukan  kemungkaran.  Golongan adalah  golongan  zuhud  iaitu  kumpulan yang  paling  jahat  kerana  orang  ramai menerima  hadis-hadis  mereka  kerana melihat kewarakan dan kesalihan golongan ini  dan  seterusnya  membenarkan  apa sahaja  yang  diucapkan  oleh  mereka. 10 Walau  bagaimanapun  masih  ramai  lagi tabi’in  yang  menjaga  hadis-hadis  dan menjelaskan  di  antara  yang  lemah  dan yang  sahih.  Sebab  itu  para  ulama  tidak berhenti  menyebarkan  ilmu  dan  dakwah agar  umat  islam  tidak  sesat  dalam  hidup mereka.

## TANDA-TANDA  HADIS MAUDHU’
Dalam  menjaga  kesinambungan Sunnah,  para  ulama  telah  menetapkan berbagai  peraturan  dan  syarat  yang berkaitan  dengan  Sunnah  atau  Al-Hadis, salah  satunya  adalah  tentang  tanda-tanda hadis palsu. Imam Ibnu Hajar al-'Asqalani menyatakan  dalam  ' Nuzhah  al-Nazar ' bahawa  tanda-tanda  hadits  palsu  dapat diperhatikan melalui keadaan atau kedudukan  naratif  (sanad)  dan  juga  isi naratif (matan).
1. Kaedah Pertama: Kajian Sanad
9 Syahbah, Israiliyat, 4 h.89-90. 10 Ibid .
Tanda-tanda  hadis  palsu  bagi  sanad, menurut mushtafa as-Siba’i, antaranya 11 : a. Perawi telah berikrar atau membuat pengakuan  bahawa  dia  telah mencipta hadis tersebut. Penyampai hadis  dikenali  sebagai  pembohong dan tidak ada tsiqah (dipercaya) yang menceritakan  hadis  selain  dirinya. Maksudnya, hadis hanya diriwayatkan oleh pembohong. b. Pengakuan telah terbukti bahawa dia telah  berdusta.  Contohnya,  dia berkata bahawa dia telah mendengar hadis  ini  daripada  syeikh  sekian  di tempat  sekian,  sedangkan  syeikh tersebut  diketahui  tidak  pernah masuk  atau  sampai  ke  tempat tersebut.  Untuk  pengetahuan  kita semua,  para  ulama  telah  memberi perhatian yang besar untuk mengetahui  pembohong  dari  para penyampai hadis, mengetahui sejarah  hidup  mereka  dan  dengan teliti mengikuti kebohongan mereka dalam  hadis  tidak  seorang  pun  dari mereka melarikan diri. c. Perawi  terkenal  sebagai  seorang pemalsu hadis Nabi SAW Pengikrafan  yang  dilakukan  oleh pemalsu  hadis.  Dia  mendakwa bahawa dia telah memalsukan hadis.
Seperti  tradisi  yang  menceritakan mengenai  kelebihan  al-Quran  yang diriwayatkan  oleh  Maisarah  bin Abdu  Rabbihi  al-Farisi  dia  telah mengakui  untuk  memalsukan  hadis itu.
2. Kaedah Kedua: Kajian Matan Menurut Abdul Madjid al-Ghauriy ciri-ciri  dari  hadis  maudhu’  dari  kajian
11 Mushthafa  As-Siba’i, As-Sunnah  Wa Makanatuha  Fi  At-Tasyri’  Al-Islami (Al-  Maktabah Al-’Ashriyah, 1985), h.95-101.
http://ejournal.stainkepri.ac.id/index.php/perada
matan  ada  12  ciri. 12 Sama  ada  ciri-ciri tersebut  sebagaimana  sebagian  juga disebut  Mustafa  as-Siba’i.  Beliau  menilai ada  tanda-tanda  hadis  palsu  bagi  matan ialah 13 lafaz  tidak  fasih,  makna  yang berlaku  berosakan,  bertentangan  dengan makna  sahih,  tidak  berlandaskan  fakta sejarah,  kesaksian  tidak  jelas  dan terkadung  di  dalam  teks  hasid  perkara bid’ah. Uraian lengkapnya sebagai berikut:
a. Lafaz tidak fasih
Lafaz yang disampaikan lemah dan janggal, tidak senang didengar oleh telinga dan  ditolak  oleh  tabi’ie  .Apabila  Lemah (tidak  fasih)  lafaz  adalah  mustahil  untuk keuar  dari  mulut  orang  yang  fasih berbahasa  Arab  .  Dia  juga  tidak  boleh meninggalkan  orang  yang  paling  fasih. Nabi  Muhammad  SAW.  Daripada  Al- Hafizh  Ibn  Hajar  berkata  “Lokasi kepalsuannya  jika  dia  diiringi  oleh pengakuan  bahawa  lafaz  itu  memang berasal dari Rasulullah SAW “
b. Makna yang berlaku kerosakan
Terdapat  teks  hadis  bercanggah dengan teks hadis sahih yang lain . Ia juga bertentangan  dengan  naluri,  penyaksian dan  ilmu  sains  (penemuan  ilmiah  moden yang sahih dan tidak bertentangan dengan al-Quran,  hadis  dan  sumber-sumber utama  di  dalam  agama).  Boleh  dijadikan contoh  apabila  ia  melanggar  perkara- perkara  yang  telah  dipastikan  oleh  sebab tanpa kemungkinan untuk ditetapkan atau jika  ia  melanggar  peraturan  am  dalam undang-undang  dan  moral  ,  atau  jika  ia menggalakkan nafsu dan tindakan merosakkan  atau  melanggar  perkara  yang dapat  dirasakan  dan  melihat  ,  atau
12 Syed  Abdul  Majid  Ghauri, Pengenalan Ilmu  Musthalah  Hadits (Malaysia:  Darel  Syakir,
2011).
13 Mushthafa  As-Siba’i, As-Sunnah  Wa Makanatuha  Fi  At-Tasyri’  Al-Islami (Al-  Maktabah Al-’Ashriyah, 1985), h.96-101.
melanggar  peraturan-peraturan  am  dalam melanggar  peraturan-peraturan  am  dalam dunia  perubatan  atau  melanggar  prinsip- prinsip  kesucian  Allah  Taala  ,atau mengandungi  hal-hal remeh  yang  tidak dapat  diterima  oleh  manusia  orang  yang waras.  Contoh  hadis  palsu:  “Perahu  Nuh melakukan tawaf di Kaabah tujuh kali dan doa di Ibrahim adalah dua rakaat.”
c. Ia  bertentangan  dengan  makna sahih (jelas) Di  dalam  al-Quran  dan  Hadis Mutawatir  atau  ia  juga  bertentangan dengan peraturan umum yang diambil dari al-Quran dan Sunnah .Ia juga bercanggah dengan  ijma’  para  sahabat  R.anhum. Contoh  hadis  palsu  :  “  Anak  perzinahan tidak  akan  masuk  syurga  hingga  tujuh keturunan.”  Ini  bertentangan  dengan firman  Allah  Taala  dalam  Surah  Al- An’aam  ([6]  :164),  yang  ertinya,  “Orang berdosa  tidak  akan  menanggung  dosa orang  lain.”  Sebagai  contoh,  hadis  palsu:
“Jika  kamu  mengatakan  hadis  dari  saya yang  sesuai  dengan  kebenaran,  maka ambilnya, saya benar-benar telah mengatakannya  atau  tidak.”  Kalimat  ini bertentangan  dengan  mutawatir  hadis,
“Barangsiapa  yang  berbohong  padaku, maka dia duduklah di negara.”
d. Ia  tidak  berlandaskan  fakta-fakta sejarah
Ia  tidak  seperti  fakta-fakta  yang diketahui  pada  saat  Nabi  SAW.Ia terkandung  di  dalam  Hadis  perkara- perkara  yang  didapati  melampau  yang mustahil  bagi  seorang  Nabi  SAW mengucapkan  kata-kata  tersebut.  Contoh hadis  palsu  yang  dikaitkan  dengan  Anas bin Malik: “Saya memasuki tempat mandi (Hammam)  dan  saya  melihat  Nabi  duduk dan  dia  memakai  mi’zar.  Jadi  saya  juga ingin  bercakap  dengannya.  Kemudian  dia berkata,  “Hai  Anas,  dilarang  memasuki kamar mandi tanpa menggunakan mi’zar.”
Hadis  ini  bertentangan  dengan  fakta sejarah  ,  kerana  Rasulullah  SAW    tidak pernah  memasuki    kamar  mandi,  dan tempat  mandi  (al-hammam)  belum diketahui di Hijjaz pada zaman Nabi .
e. Kesaksian tidak jelas Jika  hadis  mengandungi  sesuatu yang  harus  disebutkan  oleh  ramai  orang ,kerana ia terjadi dengan kesaksian banyak orang ,tetapi ternyata ia hanya diriwayatkan  oleh  satu  orang.  Contohnya adalah  hadis  tentang  pelantikan  Rasul kepada Ali bin Abi Talib sebagai Khalifah penggantinya.
f. Ia terkandung di dalam teks  hadis perkara-perkara bid’ah Diada-adakan dan tidak mempunyai  asal  serta  perawi  tersebut termasuk  di  dalam  orang  yang  menyeru kepadanya.  Jika  dia  terlalu  berlebihan  dia memberi ganjaran yang sangat besar untuk tindakan  kecil  atau  berlebihan  dalam memberi  ancaman  penyeksaan  dalam  kes ringan.  Sebagai  contoh  hadis  palsu  yang berbunyi,  “Barangsiapa  yang  berdoa  dan banyak  kali,  dia  akan  diberikan  ganjaran kepada tujuh puluh nabi.”

## KESAN HADIS MAUDHU' BAGI
UMAT ISLAM Menurut  salah  seorang  pengkaji hadis  masa  kini,  Syeikh  Abd.  Fattah  Abu al-Ghuddah  menyatakan,  hadis-hadis palsu  itu  telah  memberi  kemudharatan dalam  pelbagai  aspek  seperti  aqidah, ibadah,  akhlak,  pemikiran,  sosial  dan  ia telah  mencemarkan  kesucian  Islam  dan kebersihannya. 14 Dan usaha untuk membebaskan  diri  daripada  hadis-hadis palsu  ini  sangat  susah  dan  memerlukan kepada  pembacaan  yang  berterusan  dan
14 Dalam muqaddimah  tahqiq ,  karya  Ali  al Qari, Al-Mashnu’  Fi  Ma’rifat  al  Hadith  al  Maudhu’ (Aleppo: Maktab al-Mathbu’at al Islamiyyah), h.6.
peringatan  yang  tidak  putus.  Berikut merupakan  antara  kesan-kesan  hadis maudhu’  yang  akan  menjejaskan  ibadah umat Islam. 15
1. Merosakkan aqidah umat Islam.
Hadis  Maudhu’  yang  berkaitan dengan  aqidah  pastinya  akan  merosakkan aqidah umat Islam. Dengan membaca atau mendengar  hadis-hadis  maudhu’  dalam bidang  ini,  pastinya  pendengar  yang  tidak peka terhadap kepalsuannya akan terpedaya  lalu  mempercayai  sedikit- sebanyak  isi  kandungan  hadis  tersebut. Keadaan  ini  menyebabkan  kepercayaan atau  aqidah  seseorang  akan  terseleweng sedikit  demi  sedikit.  Tanpa  disedari pendengar  akan  muncul  dengan  satu bentuk  aqidah  dalam  dirinya  yang menyalahi ajaran sebenar Islam. 16
2. Merosakkan  amalan  syariah  umat Islam.
Berkenaan  amalan  syariat  pula, hadis maudhu’ juga memberi kesan buruk yang  tidak  kurang  hebatnya.  Amalan- amalan  dalam  agama  Islam  yang  pada asalnya  begitu  mudah  untuk  diamalkan oleh  sesiapa  sahaja  akhirnya  bertukar menjadi  satu  amalan  yang  ditakuti  oleh penganutnya  sendiri.  Perselisihan  dalam mazhab  dan  kekerasan  dalam  hukum menyebabkan  amalan  syariah  atau  fiqh umat Islam lari jauh dari  ajaran asal Nabi Muhammad s.a.w.
3. Merosakkan akhlak umat Islam. Di  dalam  akhlak  pula,  hadis-hadis maudhu’  berkenaan  bangsa,  bahasa  dan negara  akan  meniggalkan  impak  yang besar dikalangan pendengar yang
15 Mustafar  Mohd  Suki, 40  Kisah  Palsu Tetapi  Masyhur (Selangor:  PTS  Publishing  House,
2015), h.25-27.
16 Abdurrahman  Abdul  Khaliq, Bahaya Hadis  Dhaif  Dan  Maudhu’  Dalam  Aqidah (Kuala Lumpur: Al-Hidayah, 2003), h.31-35.
mempercayai bahawa hadis-hadis maudhu’ berkenaan. Perkara ini dapat menimbulkan rasa  tinggi  diri  yang  dicela  oleh  agama. Ukhwah  Islamiyyah  dipinggirkan  akibat dari gejala hadis maudhu’ itu.
4. Merosakkan pendirian umat Islam.
Berhadapan  dengan  janji  pahala yang  lumayan  di  samping  amalan  yang ringkas  boleh  menimbulkan  perasaan berpada-pada  di  kalangan  umat  Islam. Akibatnya  pendirian  dan  pegangan  umat Islam  akan  menjadi  lemah.  Amalan  yang murni  mungkin  ditinggalkan  kerana terdapat  amalan  lain  yang  lebih  berbaloi dan menguntungkan. Di penghujung jalan wujudlah umat yang tidak tegas dan tidak bersemangat mengamalkan ajaran Islam.
5. Mengabaikan hadis sahih.
Perkara  lain  yang  pasti  muncul akibat  penyebaran  hadis  maudhu’  ialah pengabaian hadis maqbul/sahih. Sekiranya ditekankan  hadis  maudhu’  dalam  sesuatu majlis,  hadis  sahih  akan  tersisih  dan  tidak mendapat  tempat  yang  sepatutnya. Akhirnya orang ramai akan senang apabila mendengar  hadis  maudhu’  dan  merasa janggal apabila mendengar hadis sahih. Ini merupakan  antara  musibah  yang  pastinya terjadi  dalam  kecelaruan  umat  Islam sekiranya, hadis maudhu’ terus disebarkan tanpa  dikenakan  tindakan  undang-undang yang tegas terhadap pesalah.
Menurut  Pakar  Hadis,  Jabatan  Al- Quran  dan  Hadis,  Akademi  Pengajian Islam,  Universiti  Malaya  (UM), Prof.
Madya  Dr.  Faisal  Ahmad  Shah salah  satu kesan buruk hadis palsu boleh menjuruskan  kepada  perpecahan  umat Islam. 17 Golongan  yang  beramal  dengan hadis  palsu  sering  beranggapan  amalan
17 Redaksi,  ‘Bahana  Hadis  Palsu’, Utusan
Online (Malaysia) <https://www.utusan.com.my/rencana/utama/ba hana-hadis-palsu-1.633814#ixzz5l9BBAboj>.
mereka  sahaja  benar, lebih  memburukkan keadaan mereka menjadi ekstrem sehingga tidak  mahu  menerima  kebenaran  lalu melabelkan  kumpulan  yang  menegur  pula sebagai  sesat.  Salah  faham  dalam  agama boleh  berlaku  sekaligus  mencetuskan ketegangan  dan  keharmonian  dalam masyarakat, paling membimbangkan kecelaruan itu terlalu mudah tersebar luas dengan perkembangan teknologi masa kini sedangkan  hadis  maudhu  itu  melanggar hukum syarak dalam Islam, ujarnya. Mengulas  lanjut,  Faisal  berkata, hadis  palsu  merupakan  kata-kata  yang disandarkan  kepada  Rasulullah  SAW sedangkan  perkara  tersebut  tidak  pernah disebut,  dilakukan  atau  diperakukan baginda.  Apa  yang  pasti,  hadis  palsu menjejaskan akidah, memesongkan tentang  alam  ghaib,  fitnah  akhir  zaman yang  berlaku  dengan  mengamalkan  hadis yang  tidak  disyariat  selain  terlalu  yakin dengan  suatu  ganjaran  pahala  atau hukuman tidak benar. Walaubagaimanapun,  masalah  ini  akan terus  berlarutan  memandangkan  tiada institusi  yang  menapis,  menyaring  serta mengawalnya apatah lagi dengan perkembangan alam maya yang akan pasti menyukarkan  pengekangan  penyebaran hadis palsu.

## KESIMPULAN
Semangat  ekstrem,  syirik  melalui perbuatan  khurafat,  percaya  kepada perkara  tahyul  serta  melakukan  ibadat tidak  mengikut  syariat  merupakan  kesan penyebaran  hadis  palsu  secara  meluas dalam  kalangan  umat  Islam.  Malaysia antara  negara  Islam  yang  terkesan menerusi  penyebaran  hadis-hadis  palsu dalam  kehidupan  seharian,  lebih  buruk perkara  tersebut  tersebar  luas  seiring perkembangan  teknologi  terkini.  Namun isu  lebih  besar  apabila  hadis  bersifat maudhu  atau  palsu  itu  dijadikan  amalan dan  kepercayaan  sehingga  menyesatkan
akidah  umat  Islam  yang  menerimanya tanpa  merujuk  sumber  dipercayai  dan bertauliah.

## RUJUKAN
Asqalani, Ahmad bin Hajar al-, Syarh Nukhbah Al-Fikar Fi Musthalah Ilm al-Atsar (Bairut: Dar al-Fikr) As-Siba’i, Mushthafa, As-Sunnah Wa
Makanatuha Fi At-Tasyri’ Al-Islami (Al- Maktabah Al-’Ashriyah, 1985) Buti, Said Ramadhan al-, Fiqh Al-Sirah (Beirut: Dar al-Fikr, 1980) Deraman, Fauzi, Ulum Al-Hadith (Selangor: Open University Malaysia, 2009) Fayyid, Abdul Wahhab, Al-Dakhiil Fi Tafsir al-Qur’an. (Kairo: Matba’ah al-Hadirah al-Alarabiyah, 1980) Ghauri, Syed Abdul Majid, Pengenalan Ilmu Musthalah Hadits (Malaysia: Darel Syakir, 2011) Khaliq, Abdurrahman Abdul, Bahaya Hadis Dhaif Dan Maudhu’ Dalam Aqidah (Kuala Lumpur: Al-Hidayah, 2003) Khatib, Ijaj al-, Ushul Al-Hadist Ulumuhu Wa Mushtalahuhu (Beirut, 1981) Qari, Ali al, Al-Mashnu’ Fi Ma’rifat al Hadith al Maudhu’ (Aleppo: Maktab al-Mathbu’at al Islamiyyah) Qasimi, Jamaluddin al-, Qaqaid Al-Tahdist Min Funun Mushthalah AlHadits Beirut: Dar Al-Nafa’is, 1993) (Beirut: Dar al-Nafa’is, 1993) Redaksi, ‘Bahana Hadis Palsu’, Utusan Online (Malaysia) <https://www.utusan.com.my/re ncana/utama/bahana-hadis-palsu- 1.633814#ixzz5l9BBAboj> Suki, Mustafar Mohd, 40 Kisah Palsu Tetapi Masyhur (Selangor: PTS Publishing House, 2015) Syahbah, Muhammad bin Muhammad Abu, Al-Israiliyyat Wa al-Maudhuat Fi Kutub al-Tafsir (Maktabah al- Sunnah, 1426)
Tahhan, Mahmud al-, Taisir Mushtalah Al- Hadist (Beirut: Dar Al-Quran al- Karim, 1979)